日野Poncho

日野Poncho係日本日野賣嘅一款低地台小巴。

第一代日野Poncho喺2002年推出。佢係用第二代快意Ducato底盤，擁有前置引擎、前輪驅動設計，引擎係歐霸Sofim 8140.43S，波箱係五前速棍波。車身就係日本造，初時由日野車體工業造，喺佢同五十鈴巴士製造合併成J-BUS之後，車身就改由Toyota Technocraft造，2005年停產。

喺2004年嘅第38屆東京車展，日野展出咗一架以Liésse為藍本、完全由日本造嘅Poncho L低地台小巴，其後個設計進一步發展成第二代日野Poncho，2006年推出。呢代日野Poncho改用尾橫置引擎設計，引擎改為日野J05D系列，初時都係得棍波，2006年底出埋自動波版本。

2011年，Poncho改配日野J05E系列引擎，同時取代咗Liésse城市巴士。2012年日野出過Poncho電動車，用美國UQM Technologies摩打同埋日本IHI鋰離子電池。

2017年開始，日野Poncho開始出口到澳洲。同年底棍波版宣告停產。

日野Poncho 

巴士型號